ซี–เอชอาร์ อาดิดาส
พอย่างเข้าไตรมาส 4 ของปี เกมมอเตอร์วอร์สก็ยิ่งเพิ่มความคึกคัก,สำหรับ ค่ายโตโยต้า มอเตอร์ ประเทศไทย เจ้าพ่อตลาดรถบ้านเรา ปีนี้มีรถเฉียบที่วาดหวังจะเป็นหนึ่งในตัวสร้างยอดขายให้ทะลัก นั่นคือ โตโยต้า ซี–เอชอาร์ รถซับคอมแพกต์เอสยูวีรุ่นใหม่ที่กำลังมาแรงในตลาด,วุฒิกร สุริยะฉันทนานนท์ รองกรรมการผู้จัดการใหญ่ ค่ายโตโยต้า มอเตอร์ ประเทศไทย ประกาศลั่นว่า ด้วยความมุ่งมั่นของโตโยต้าที่จะสร้างสรรค์ ยานพาหนะ แห่งความสมบูรณ์แบบ ส่งผลให้รถโตโยต้า ซี-เอชอาร์ ได้รับการออกแบบที่เต็มไปด้วยความประณีต โดดเด่นสะดุดตาไม่เหมือนใคร,มาพร้อมกับ 4 เทคโนโลยีใหม่ล่าสุดที่ถือได้ว่าเป็นมาตรฐานระดับโลกของรถโตโยต้า,โดยนอกจากจะโดดเด่นในด้านรูปลักษณ์ดีไซน์และสมรรถนะ ที่ท้าทายในทุกข้อจำกัด ยังสร้างประสบการณ์ใหม่ด้วยการรวมเทคโนโลยีอันเป็นที่สุด โดยเฉพาะอย่างยิ่งสถาปัตยกรรมโครงสร้างยานยนต์ใหม่ (TNGA) ซึ่งเป็นองค์ประกอบสำคัญของรถ ด้วยการออกแบบให้มีจุดศูนย์ถ่วงต่ำ,ทำให้รถโตโยต้า ซี-เอชอาร์ มีสมรรถนะการขับขี่ที่สมบูรณ์แบบ ควบคุมได้ง่ายขึ้น,ขณะเดียวกัน ยังถือเป็นรถซับคอมแพกต์เอสยูวีรุ่นแรกและรุ่นเดียวในไทย ที่ได้รับรางวัลการรับรองมาตรฐานความปลอดภัยระดับ 5 ดาว จากการทดสอบการชนรถใหม่ในอาเซียน หรือ อาเซียน เอ็นแคป,จึงส่งผลให้รถโตโยต้า ซี-เอชอาร์ มียอดขายสะสมตั้งแต่เปิดตัวในเดือน มี.ค.-ก.ย.ปีนี้ มากกว่า 12,000 คัน,ทั้งนี้ เพื่อเพิ่มความจี๊ดจ๊าดของรถโตโยต้า ซี–เอชอาร์ ล่าสุดค่ายโตโยต้า มอเตอร์ ประเทศไทย ได้สร้างความฮือฮา ด้วยการจับมือกับ อาดิดาส ประเทศญี่ปุ่น ร่วมกันสร้างสรรค์แคมเปญสุดพิเศษที่ฉีกกฎในทุกการดีไซน์ เพื่อตอกย้ำความเป็นผู้นำเทรนด์ของตลาดรถกลุ่มนี้,โดยอาดิดาส ประเทศญี่ปุ่น ได้ออกแบบรถโตโยต้า ซี-เอชอาร์ ที่ได้รับการตกแต่งพิเศษ (ADIDAS Inspired Design) โดยสื่อถึงสิ่งที่ อาดิดาส และ โตโยต้า ซี-เอชอาร์ มีความเหมือนกันคือสมรรถนะจากเทคโนโลยีอันเป็นที่สุด,อาดิดาสได้นำชุดอุปกรณ์ตกแต่งแท้ของโตโยต้า มาแต่งและออกแบบลวดลายลงบนรถโตโยต้า ซี-เอชอาร์ สะท้อนให้เห็นถึงเส้นสายที่พุ่งทะยานไปข้างหน้า พุ่งเข้าหาในทุกสิ่งที่เป็นไปไม่ได้ ด้วยความมั่นคง ดุดัน พร้อมกับสมรรถนะที่คล่องแคล่วยิ่งกว่าใคร,สำหรับลูกค้าที่สนใจตกแต่งรถโตโยต้า ซี-เอชอาร์ ในสไตล์ที่ไม่เหมือนใคร สามารถเลือกชุดอุปกรณ์ตกแต่งแท้ของโตโยต้าในแบบและสีที่ตัวเองต้องการ ได้ที่โชว์รูมผู้แทนจำหน่ายโตโยต้าทั่วประเทศ เพื่อนำเสนอมุมมองใหม่ของรถรุ่นนี้ในแบบเฉพาะตัว,พิเศษไปกว่านั้น อาดิดาสยังได้ออกแบบของที่ระลึกสุดพิเศษ เพื่อรถรุ่นนี้โดยเฉพาะ ได้แก่ C–HR I ADIDAS SET JAPAN LIMITED EDITION ที่สื่อถึงสมรรถนะสมบูรณ์แบบที่สุดทั้งของโตโยต้า ซี-เอชอาร์ และอาดิดาส,ประกอบด้วย รองเท้ารุ่น ADIZERO JAPAN รวมสุดยอดเทคโนโลยีของอาดิดาส ที่เปลี่ยนโฉมทุกการวิ่งที่ทุกคนเคยรู้จัก มีขายเฉพาะในญี่ปุ่น, เสื้อแจ็กเกต รุ่น Climalite ที่ใช้เทคโนโลยีเนื้อผ้าสำหรับเขตเมืองร้อนอย่างประเทศไทยโดยเฉพาะ และ กระเป๋าเป้ โอบกระชับแผ่นหลังมั่นคง ให้ความรู้สึกเดียวกับช่วงล่าง Toyota C-HR ที่ยึดเกาะถนน,มีจำนวนจำกัดเพียง 1,200 ชุด หรือเลือกรับข้อเสนอพิเศษ ผ่อนเริ่มต้นเพียง 11,000 บาท/เดือน,ว้าว,อัลคาโปน,motorwars@thairath.co.th, 
สำหรับ ค่ายโตโยต้า มอเตอร์ ประเทศไทย เจ้าพ่อตลาดรถบ้านเรา ปีนี้มีรถเฉียบที่วาดหวังจะเป็นหนึ่งในตัวสร้างยอดขายให้ทะลัก นั่นคือ โตโยต้า ซี–เอชอาร์
โตโยต้า ซี-เอชอาร์,โตโยต้า,อาดิดาส,มอเตอร์วอร์ส,อัลคาโปน,รถใหม่